Pkp. 5
Eelnõu nr. 5
lihthäälteenamus
VIIMSI VALLAVOLIKOGU	
	
OTSUS	

Viimsi	                 14. märts 2017 nr 	

Kimsi tee 17a kinnistu tasuta otsustuskorras võõrandamise taotlemine Viimsi vallale

Viimsi Vallavalitsus on esitanud 02.08.2016 nr 10-11/1109-3 taotluse Maa-ametile Pringi külas asuva Kimsi tee 17a kinnisasja (kinnistusraamatu registriosa number 13103302, katastritunnus 89001:003:1559, pindala 2368 m2, sihtotstarve üldkasutatav maa) otsustuskorras tasuta võõrandamiseks Viimsi vallale riigivaraseaduse § 33 lõike 1 punkti 1 alusel seadusest tulenevate ülesannete täitmiseks. Kimsi tee 17a kinnisasi on Viimsi vallale vajalik avalikult kasutatava rannaäärse haljastu säilitamise eesmärgil. 

Maa-amet algatas 02.09.2016 kirjaga nr 7-2/16/10543-3 Kimsi tee 17a kinnisasja Viimsi vallale võõrandamise menetluse riigivaraseaduse § 33 lõike 1 punkti 1 alusel, mis võimaldab riigivara kohaliku omavalitsuse üksusele võõrandada otsustuskorras tasuta, kui vara on vajalik kohalikule omavalitsusele tema seadusest tulenevate ülesannete täitmiseks.

Kimsi tee 17a kinnisasi jääb Viimsi Vallavolikogu 12.06.2001 otsusega nr 148 kehtestatud ,,Viimsi vallas, Pringi külas asuva kinnistu Pringi Jahisadama ja korteriühistu Lahe-5 krundi vahelise maa-ala“ detailplaneeringu alale. 

Viimsi Vallavalitsus vajab Kimsi tee 17a kinnisasja munitsipaalomandisse kohaliku omavalitsuse ülesannete täitmiseks, üldplaneeringus ja detailplaneeringus kavandatu elluviimiseks ja maa avaliku kasutamise tagamiseks. Munitsipaalomandisse taotletav kinnisasi tagab elamukvartali elukeskkonna väärtuse säilitamise ning annab võimaluse rannaäärse haljastu avaliku kasutamise. Avalikud haljastud loovad meeldiva elukeskkonna, kujundavad piirkonna mainet ja tõstavad turvalisust. Oluline on säilitada kõiki säilinud haljastuid kuna haljasalade taastekitamine on keeruline ja palju kordi kulukam kui olemasolevate hoidmine. Viimsi Vallavalitsus on seisukohal, et nimetatud eesmärk ei ole saavutatav kinnisvara kasutamiseks andmisega või võõrandamisega avaliku enampakkumise või valikpakkumise teel.

Riigivaraseaduse § 33 lõike 1 punkti 1 kohaselt võib riigivara tasuta või alla hariliku väärtuse võõrandada kohalikule omavalitsusele, kui vara on vajalik kohaliku omavalitsuse üksusele tema seadusest tulenevate ülesannete täitmiseks. 

Riigivaraseaduse § 46 lõike 1 alusel on Maa-amet tellinud kinnisasja hariliku väärtuse kohta hindamisaruande, mille kohaselt on hoonestamata Kimsi tee 17a kinnistu (kinnistusraamatu registriosa number 13103302, katastritunnus 89001:003:1559, pindala 2368 m2, sihtotstarve üldkasutatav maa) harilik väärtus 83 000 € (kaheksakümmend kolm tuhat eurot) ehk 34,9 €/m2.

Riigivaraseaduse § 30 lõige 1 punkt 3 kohaselt võõrandatakse riigivara otsustuskorras. Riigivaraseaduse § 37 lõige 2 punkt 1 sätestab, et üksnes Vabariigi Valitsuse nõusolekul võib otsustada kinnisasja võõrandamise otsustuskorras. 

Kimsi tee 17a kinnistu (kinnistu registriosa number 13103302, katastritunnus 89001:003:1559, pindala 2368 m2, sihtotstarve 100% üldkasutatav maa) on käesoleval hetkel Eesti Vabariigi omandis Keskkonnaministeeriumi valitsemisel ja Maa-ameti haldusalas. 

Riigivara võõrandamisel kohalikule omavalitsusele lähtutakse põhimõttest, et riigivara valitsejale riigivõimu teostamiseks või muul avalikul eesmärgil mittevajalik vara võõrandatakse kohalikule omavalitsusele tasuta, kui see on viimasele vajalik avalike ülesannete täitmiseks. 

Kohaliku omavalitsuse korralduse seaduse § 34 lõike 2, riigivaraseaduse § 29 lõige 1 punkti 2,          § 30 lõige 1 punkti 3, § 33 lõige 1 punkti 1, § 37 lõike 2 punkti 1 ning "Viimsi valla põhimääruse" § 182 lõike 1 punkti 4, lõike 3, § 183 lõike 1 punkti 1 ja lõike 2 alusel ning arvestades Viimsi Vallavalitsuse ettepanekut, Viimsi Vallavolikogu	
	
o t s u s t a b:	

1.	Taotleda tasuta otsustuskorras Viimsi valla omandisse Eesti Vabariigi omandis ning Keskkonnaministeeriumi valitsemisel olev kinnisasi, aadressiga Viimsi vald Pringi küla Kimsi tee 17a (kinnistu registriosa number 13103302, katastritunnus 89001:003:1559, pindala 2368 m2, sihtotstarve 100% üldkasutatav maa) Viimsi vallale tema seadusest tulenevate ülesannete täitmiseks vajaliku maana.
2.	Otsus jõustub teatavakstegemisest. 
3.	Otsust on võimalik vaidlustada Tallinna Halduskohtus (Pärnu mnt 7, Tallinn 15082) või esitada vaie Viimsi Vallavolikogule 30 päeva jooksul arvates korralduse teatavakstegemisest.

	
	
Toomas Tõniste	
Vallavolikogu esimees	

Eelnõu esitaja: Viimsi Vallavalitsus
Eelnõu koostaja: Eve Leesment, maakorralduse spetsialist

Kooskõlastanud 

Margus Talsi	Erik Vest	Kristi Tomingas	
abivallavanem	keskkonna- ja planeerimisameti
juhataja	vallasekretär	

Seletuskiri

Viimsi Vallavolikogu otsuse eelnõu 
„Kimsi tee 17a kinnistu tasuta otsustuskorras 
võõrandamise taotlemine Viimsi vallale“

Antud otsusega taotletakse tasuta otsustuskorras Viimsi valla omandisse Eesti Vabariigi omandis ning Keskkonnaministeeriumi valitsemisel olev kinnisasi, aadressiga Viimsi vald Pringi küla, Kimsi tee 17a.

Viimsi Vallavalitsus vajab Kimsi tee 17a kinnisasja munitsipaalomandisse kohaliku omavalitsuse ülesannete täitmiseks, üldplaneeringus ja detailplaneeringus kavandatu elluviimiseks ja maa avaliku kasutamise tagamiseks.

Viimsi valla omandisse taotletakse maaüksus Kimsi tee 17a sihtotstarbega 100% üldkasutatav maa.

Eve Leesment
maakorralduse spetsialist